Meta niftakar fik, qassis qalbieni, U nara l-ġmiel u l-għerf ta' l-għanja tiegħek, Nitkabbar li fit-triq ħabbejtek kmieni U ktieb id-dawl dikment ħabbibni miegħek. Nibqa' narak fl-imħabba, wens tal-ħajja, Fil-ġmiel tal-ward, tas-sħab, tal-baħar tagħna, Fix-xtajta, fil-widien, fil-għerf bil-qtajja', U fil-qalb bienja min tat-tfal daħkana; Fl-egħlieqi qodma ta' missirijietna U d-drawwiet tagħhom; u fil-ġens qalbieni Tal-gżira mxemxa, l-omm li wisq ħabbitna, Fil-Iwien tax-xefaq ta' filgħodu kmieni. Għannej Nisrani, kewkba ewlenija, Werrej fid-dlam tal-lum, kewkba Maltija.